
Előterjesztés
a Közgyűlés részére
[bookmark: _Hlk505242467]Budapest Főváros Önkormányzata 2017. évi költségvetéséről szóló 8/2017. (III. 10.) Főv. Kgy. rendelet (továbbiakban: költségvetési rendelet) 18. § (3) bekezdés b) illetve c) pontjaiban előírt kötelezettségeknek megfelelően mellékelten előterjesztem a költségvetési rendelet módosítását, melyet a 2017. évvégi állami elszámolásokkal való egyezőség biztosítása, a központi költségvetésből kapott pótelőirányzatok és központi támogatások tervbevétele tesz szükségessé.


I. Javaslat a központi pótelőirányzatok és támogatások tervbevételére 


	1) 
	A központi költségvetésből Budapest Főváros Önkormányzata múzeumi, könyvtári és közművelődési feladatainak ellátásához a 2017. évi központi költségvetés módosításáról szóló 2017. évi LXXXVI. törvény  11. §-ának 13. pontjában foglaltak alapján járó többlet támogatás tervbevétele érdekében javasolom megemelni a „851001 Települési önkormányzatok kulturális feladatainak támogatása” cím bevételi, azon belül az önkormányzatok működési támogatásai (települési önkormányzatok kulturális feladatainak támogatása) előirányzatát 2.800 ezer Ft-tal, valamint egyidejűleg - tekintettel, arra, hogy az érintett intézmények részére a működtetési kiadási többlettámogatás a 2017. évi nyitó költségvetésben betervezésre került – azonos összeggel javasolom megemelni a „930001 Általános tartalék” cím kiadási, azon belül a tartalékok előirányzatát.

	
	A fenti előirányzat módosítási javaslathoz kapcsolódó tételt az előterjesztés 1. számú mellékletében szereplő rendelet-tervezet 1. § (3) bekezdése tartalmazza.






	2) 
	A központi költségvetésből az egyes szociális szakosított ellátások támogatásán belül a szakmai dolgozók bértámogatásához kapcsolódóan a MÁK 2017. októberi felmérése alapján a Fővárosi Önkormányzat Gödöllői Idősek Otthona intézmény – a férőhely bővüléséhez kapcsolódó 2 fő szakdolgozói létszámtöbblet miatt - többlettámogatásra jogosult. A támogatás tervbevétele érdekében javasolom megemelni a „852101 Települési önkormányzatok szociális, gyermekjóléti és gyermekétkeztetési feladatainak támogatása” cím bevételi, azon belül az önkormányzatok működési támogatásai (települési önkormányzatok szociális, gyermekjóléti és gyermekétkeztetési feladatainak támogatása) előirányzatát 5.212 ezer Ft-tal, egyidejűleg - tekintettel, arra, hogy az érintett intézmény részére a működtetési kiadási többlettámogatás a 2017. júniusi költségvetési rendelet-módosításban megelőlegezésre került – azonos összeggel javasolom megemelni a „930001 Általános tartalék” cím kiadási, azon belül a tartalékok előirányzatát.

	
	A fenti előirányzat módosítási javaslathoz kapcsolódó tételt az előterjesztés 1. számú mellékletében szereplő rendelet-tervezet 1. § (4) bekezdése tartalmazza.



	3) 
	A Magyar Államkincstár a 2017 decemberében leutalt 2018. évre vonatkozó előleghez kapcsolódóan a 2018. január havi elszámolásában még 1.156 ezer Ft-ot érvényesített. Az összeg tervbevétele érdekében javasolom megemelni az „856201 Állami támogatás tárgyévet követő évi előlege” cím bevételi, azon belül a finanszírozási bevételek (további belföldi finanszírozás bevételei) előirányzatát 1.156 ezer Ft-tal, egyidejűleg azonos összeggel javasolom megemelni a „849801 Állami támogatás tárgyévet követő évi előlegéből fizetendő kötelezettség vállalásra” cím kiadási, azon belül a finanszírozási kiadások (további belföldi finanszírozás kiadásai) előirányzatát.

	
	A fenti előirányzat módosítási javaslathoz kapcsolódó tételt az előterjesztés 1. számú mellékletében szereplő rendelet-tervezet 1. § (5) bekezdése tartalmazza.




II. A költségvetési rendelet normaszövegét érintő módosítási javaslat

	A költségvetési rendelet normaszövegét érintő módosítási javaslatot az előterjesztés 1. számú mellékletében szereplő rendelet-tervezet 2. – 3. §-ai tartalmazzák, melyek 

	· az 2. § (1) bekezdésre vonatkozóan a költségvetés módosított főösszegeinek változását,

	· az 3. § (1) - (2) bekezdésekre vonatkozóan az általános tartalék és a céltartalékok összegeinek változását

	rögzítik.





[bookmark: _GoBack]
Döntési javaslat
A Fővárosi Közgyűlés úgy dönt, hogy:


megalkotja a ……./2018. (……..) számú önkormányzati rendeletét Budapest Főváros Önkormányzata 2017. évi összevont költségvetéséről szóló 8/2017. (III. 10.) Főv. Kgy. rendelet módosításáról a 1. számú melléklet szerinti tartalommal.

Döntéshozatal módja: 
A rendeletalkotáshoz minősített szavazattöbbség szükséges.

Budapest, 2018. február „……”
	

	Dr. Bagdy Gábor
főpolgármester-helyettes



	Láttam:

	Sárádi Kálmánné dr.
főjegyző

